**Утвърждавам: (Подпис)**

**флот. адм. проф. д.в.н Боян Медникаров - Началник**

# ИНФОРМАЦИЯ КЪМ ОБЯВА ЗА СЪБИРАНЕ НА ОФЕРТИ ЗА ДОСТАВКА, МОНТАЖ, ВЪВЕЖДАНЕ В ЕКСПЛОАТАЦИЯ И ГАРАНЦИОННА ПОДДРЪЖКА НА ОБОРУДВАНЕ ЗА ОБОСОБЯВАНЕ НА ЛАБОРАТОРИЯ ЗА МИКРОБИОЛОГИЯ

**I. ОБЕКТ, ПРЕДМЕТ И КРАТКО ОПИСАНИЕ НА ПОРЪЧКАТА.**

**1.** Обект на поръчкa с предмет: **„Доставка, монтаж, въвеждане в експлоатация и гаранционна поддръжка на оборудване за обособяване на** **лаборатория за микробиология”.**

**2.** Кратко описание и обхват на поръчката:

**2.1.** Обхватът на поръчката е доставка, монтаж и въвеждане в експлоатация на оборудване за обособяване на лабораторатия за микробиология в едно с услуга за гаранционна поддръжка.

**2.2.** Предназначението на оборудване за обособяване на лабораторатия за микробиология е за изследване на патогенните микроорганизми в баластни води в съответствие със стандарта заложен в правило D-2 за ефективност на обработката на баластните води на Международната Конвенция за контрол и управление на корабните баластни води и седименти (BWM Convention 2004).

**2.3.** Обществената поръчка е необходима за изпълнение на проект по Договор за безвъзмездна финансова помощ (БФП) Д-33-62/13.07.2015г. „Интегрирана информационна система за поддръжка управлението на бреговата зона” по програма BG02 „Интегрирано управление на морските и вътрешните води”, съфинансирана от Финансовия Механизъм на Европейското Икономическо Пространство (ФМ на ЕИП) 2009-2014г. Основната цел на проекта е създаване на интегрирана информационна система за добиване, обработване и анализ на различни видове информация, предоставена от собствени технически системи и/или от вече съществуващи такива в интерес на повишаване ефективността на управление на българските крайбрежни зони.

# II. ТЕХНИЧЕСКИ СПЕЦИФИКАЦИИ И ИЗИСКВАНИЯ

Конкретните параметри, обем и специфични изисквания към изпълнението са подробно и детайлно изложени в Техническата спецификация.

Всеки участник може да предложи стоки с характеристики, стандарти, спецификация, техническо одобрение или друга техническа референция, показатели и параметри, съгласно Техническата спецификация, както и такива които са еквивалентни или по-добри на посочените от Възложителя.

Референциите към търговски марки/стандарти и други в Техническа спецификация следва да се разбират за посочените или еквивалентни.

Посочените характеристики и функционални възможности в Техническа спецификация са минимални като изисквания на Възложителя. Участникът по своя преценка може да предложи в своята оферта по‐добри характеристики и функционални възможности от описаното в настоящата Техническа спецификация. За по‐добри характеристики и функционални възможности се считат тези, които имат параметри над минималните изисквания на Възложителя.

Изпълнителят следва да достави оборудване за обособяване на лабораторатия за микробиология, коeто да отговаря на заложените минимални технически характеристики и функционални възможности съгласно настоящата Техническата спецификация.

**Технически характеристики и функционални възможности на оборудване за обособяване на лаборатория за микробиология:**

**I. Оборудване за обособяване на лаборатория за микробиология, включващо:**

**1. Система за дейонизирана вода – 1 брой:**

* система за производство на дейонизирана вода със степен на чистота 2 съгласно изискванията на ISO 3696:1987 или еквивалентно за аналитично приложение
* производителност – минимум 5 л/час дейонизирана вода
* налягане на входяща питейна вода – от 1 до 5 бара, чрез вградена усилваща помпа или външна такава
* пригодена за работа при специфична електропроводимост на входящата питейна вода до 2000 микроСименс/см, твърдост на входящата питейна вода ≥ 13 dH (немски градуси) и съдържание на общ хлор ≤ 2,5 мг/л
* наличие на модул за предварителна обработка на входящата питейна вода с филтруване за отстраняване на грубите частици и за отстраняване на съдържащия се във входящата питейна вода хлор
* наличие на модул за обратна осмоза
* наличие на модул за електродейонизация
* наличие на ултравиолетова лампа
* резервоар (1 брой) с вместимост минимум 30 литра за съхранение на дейонизирана вода със степен на чистота 2 съгласно изискванията на ISO 3696:1987 или еквивалентно за аналитично приложение
* дистанционен диспенсър за дейонизирана вода – 1 брой
* дисплей за отчитане в реално време на стойностите за специфична електропроводимост и температура на входящата питейна и дейонизираната вода
* датчик за отчитане на нивото на дейонизирана вода в резервоара
* санитизиращи таблетки – 45бр.

**2. Стъклария и други консумативи за микробиология:**

* стъклена банка градуирана, автоклавируема с капачка на винт – обем 100мл, 250мл, 500 мл, 1000мл – по 10 броя от всеки обем
* блюдо тип „ПЕТРИ” с диаметър 90мм и височина 15мм, пластмасово, стерилно – 1400 бр.
* йозета тип/вид „ухо”, полистерин (РS), стерилна, 10 μl (микрометра) – 20бр.
* йозета тип/вид „игла”, метална – 2бр.
* йозета тип/вид „ухо”, метална – 2бр.
* индикаторна лента за стерилизация в автоклав, 50 м – 2бр.
* автоклавируема епруветка на винт с диаметър 16мм и височина 160мм и полипропиленова (PP) капачка на винт - 100бр.
* епруветка с диаметър 16мм и височина 160мм – 100бр.
* четка за почистване на епруветки с мек връх, дълга дръжка, конични - 5бр.
* автоклавируем статив за епруветки с диаметър от 16 мм до 18 мм, 60 гнезда – 2 бр.
* автоклавируем статив за епруветки с диаметър от 18 мм до 20мм, сглобяем, 40 гнезда - 2бр.
* автоматична пипета с капацитет от 100μl (микролитра) до 1000μl (микролитра) – 1 бр.
* връхчета за автоматична пипета, обем от 100 μl (микролитра) до 1000 μl (микролитра) – 1000бр.
* автоматична пипета с капацитет: от 1000 μl (микролитра) до 5000 μl (микролитра) – 1 бр.
* връхчета за автоматична пипета, обем от 1000μl (микролитра) до 5000μl (микролитра) – 250бр.
* спиртна лампа, йенско стъкло, обем 100мл – 2бр.
* фитил за спиртна лампа - 4 бр.
* стъклена бъркалка за Дригалски - 2бр.
* бъркалка за Дригалски от полистерин (РS), 145 мм, стерилна – 5 бр.
* магнитчета с политетрафлуоретилен (PTFE) покритие, гладки, 30мм х 6мм – 10бр.
* права пинсета с метални извити краища, дължина 160мм - 3бр.
* шпатула-лъжица от неръждаема стомана, дължина 150мм – 3бр.
* автоклавируеми торби с размери (дължина х ширина) 40 см х 75см, устойчивост до 121ºС – 100бр.
* кристализатор с човка, обем 200 мл - 4бр.
* ерлермайерова колба, обем 50 мл, тясно гърло - 5бр.
* бехерова чаша с човка, ниска форма, стъкло - обем 25мл, 50мл, 100мл – по 5 броя от всеки обем
* шпатула-лъжица, порцеланова, с дължина 150мм – 2бр.
* статив за автоматични пипети – 2бр.
* диспенсер с променлив обем от 5мл до 50 мл за разредени разтвори на органични и неорганични киселини - 1бр.
* пастьор пипета, полипропилен (PP), градуирана до 3мл, за еднократна употреба, стерилна - 500бр.
* пастьор пипета, полипропилен (PP), градуирана до 1мл, за еднократна употреба, стерилни - 500бр.
* парафилм с ширина на лентата минимум 100 мм - 2бр.
* биологичен индикатор за контрол на автоклавирането – 15бр. ампули
* приемна колба за мембранна филтрация с вместимост 1 литър – 1 бр.

**3. Термостатичен шкаф с микропроцесорен контрол – 1 брой:**

* наличие на системи за охлаждане и нагряване
* циркулация на въздуха посредством вентилационна система с възможност за регулиране на скоростта на вентилатора
* материал на вътрешното пространство - неръждаема стомана
* микропроцесорен контрол за управление на времето и температурата
* 6 сегментен температурно времеви профил
* възможност за задаване, корекция и контрол на температурата чрез външен цифров дисплей
* възможност за запис на минимална, средна и максимална температура за всеки сегмент
* възможност за запаметяване на минимум 3 програми
* възможност за настройване на скорости на нагряване и охлаждане
* сигнализация при надвишаване на гранична температура, липса на захранване, повреда в температурния датчик
* часовник за реално време и таймер
* възможност за отложен старт
* минимум два рафта от неръждаема стомана
* възможност за пренос на данни посредством RS232 или USB
* полезен обем – минимум 110 л. и максимум 150 л.
* температурен обхват - от 0°С до +70°С
* разделителна способност - 0.1°C
* клас на защита 2.0 според DIN 12880
* приблизителни вътрешни размери (широчина/височина/дължина) – 460мм х 540мм х450мм\*
* приблизителни външни размери (ширичина/височина/дължина) – 660мм х 1080мм х 710мм\*

**4. Ламинарен бокс - 1 брой:**

* клас на защита II съгласно стандарт EN-12469: 2000 или еквивалентен
* автоматична регулация и микропроцесорна система за следене на потока и следните параметрите на ламинарния бокс:
* оставащо време на живот на НЕРА (ХЕПА) филтрите и UV (УВ) лампата
* общото време на работа на уреда.
* наличие на звукова и/или светлинна сигнализации в следните случаи:
* при отворен преден прозорец
* запушени филтри
* край на цикъла на UV (УВ) лампа
* скорост на потока извън гранични стойност
* при запушване на въздухоотвода
* при проблем със захранване
* при проблем с вентилатор
* за работа с микро организми и патогенни субстанции
* наличие на двойна вентилационна система за пълна защита на оператора, продукта и околната среда.
* възможност за изкарване на въздуха извън работното помещение.
* електрически контролирани два броя вентилатори с автоматична компенсация на пада на налягането
* антибактериално покритие - базирано на сребърни катиони покритие предпазващо от микробилогично заразяване на повърхността на ламирания бокс
* работна повърхност да бъде от неръждаема стомана
* електрическо подвижно предно стъкло
* наличие на кран за газ с предпазен клапан, кран за вакуум и електрически контакт
* приблизителни външни размери (широчина х височина х дължина) - 1350х1530х 850мм\*
* осветеност - минимум 1200 lux (лукса).

**5. Автоклав – 1 брой:**

* вертикален
* микропроцесорен PID (Proportional, Integral, Derivative - пропорционален, интегрален, диференциален) контрол
* материал - неръждаема стомана
* защита от прегряване и свръх налягане
* автоматично устройство за заключване на капака, когато в камерата има налягане
* възможност за ръчно освобождаване на парата и дрениране
* дисплей - LCD
* регулируема температура – от 100ºС до 139ºС
* максимално налягане – 2,5 бара
* обем – минимум 70л и максимум 80л
* таймер
* минимум 10 програми, от които 4 да са фабрични и 6 да бъдат свободно програмируеми
* приблизителни размери на камерата (диаметър/височина) – 400мм х 600мм\*
* приблизителни външни размери (височина/ширина/дължина) – 1090мм х 620мм х 730мм\*
* Mощност - 3200 W
* Перфорирана кошница от неръждаема стомана с приблизителни размери (диаметър/ширина) 380мм х 260 мм\*– 2 бр.

**6. Електронна везна – 1 брой:**

* възможност за измерване с различни мерни единици
* възможност за прехвърляне на данни
* измерване с толеранс
* възможност за измерване на предмети окачени на кука под везната
* предпазител за защита от въздушни течения
* максимална тежест - 620 грама
* точност - 0.001грама

**7. Ултразвуково устройство за диспергиране на проби – 1 брой:**

* за хомогенизиране, диспергиране, дизинтегриране, емулсификация, разкъсване на клетки и екстракция и дегазиране
* възможност за ръчна работа или със статив
* ултразвукова честота 26 kHz с автоматична система за оптимизация
* възможност за настойване на амплитуда от 20% до 100%
* импулсна работа от 0% до 100%
* наличие на цветен тъч скрийн дисплей
* защита от работа на “сухо”
* възможност за управление по локална мрежа
* **куфар за пренасяне**
* **статив**
* сонда от титан с диаметър 7 мм (39 мм2), дължина 95 мм, автоклавируема, за проби от 20 мл (милилитра) до 500 мл (милилитра), амплитудно отношение: 1:2.5
* сонда от титан с диаметър 14 мм (154 мм2), дължина 80 мм, автоклавируема, за проби от 50 мл (милилитра) до 1000 мл (милилитра), амплитудно отношение: 1:1.2

**8. Ваккуумна помпа - 1 брой:**

* захранване - 220 V/50 Hz
* да отговаря на изискванията на Waste Electric and Electronic Equipment (WEEE) (отпадъци от електрическо и електронно оборудване)

**9. Фуния за мембранна филтрация с обем 250мл. от неръждаема стомана, окомплектована с** **фрита, силиконов стопер и клампа - 1 брой**

**10. Агар с дрождев екстракт за определяне на общо микробно число във води по ISO 6222 или еквивалентно – 500грама**

**11. Хромогенен агар за колиформи и ешерихия коли (Е.coli), съгласно ISO 9308-1 или еквивалентно – 500грама**

**12. Реактив за доказване на индол по Ковач (Kovacs’ Indol Reagent) – 100мл**

**13. Оксидазен тест – 50броя тест ленти**

**14. Триптично соев бульон (CASO Broth) – 500грама**

**15. Триптично соев агар (CASO Agar) – 500грама**

**16. Агар на МакКонки (MacConkey Agar) – 500грама**

**17. Селективен агар за ентерококи по Сланец и Бартли за мембранно филтруване – 500грама**

**18. Ескулинов агар с жлъчка съгласно стандарт ISO 7899-2 или еквивалентно – 500грама**

**19. Хромогенен агар за ентерококи – 500грама**

**20. Морски бульон (Marine Broth) за култивиране на хетеротрофни морски бактерии – 500грама**

**21. Морски агар (Marine agar) за култивиране на хетеротрофни морски бактерии – 500грама**

**22. Алкална пептонна вода – 500грама**

**23. Селективен агар за холерен вибрион (Vibrio cholerae) – 500грама**

**24. Филтри от смесени целулозни естери – 3000бр.:**

* бели разграфени
* диаметър на порите 0.45 микрометра
* диаметър на филтъра 47мм

**25. Броителна камера за зоопланктон за баластни води** - **1бр.:**

* изработена от плексиглас с полирани жлебове и дъно за осигуряване на прозрачност
* с жлебове във вид на решетка за използване на борда на движещи се кораби
* приблизителни размери (ширина/дължина): 80мм х 100мм\*

**26. Броителна камера за фитопланктон Колквиц** **– 1бр.:**

* изработена от стъкло; покривното стъкло е разграфено с ортогонална броителна решетка за лесна зониране на пробата
* обем: 1.0 мл

**\*под приблизителни размери се разбира отклонение от 20 мм.**

**Общи изисквания към доставката:**

1. Доставеното оборудване за обособяване на лаборатория за микробиология трябва да бъде оригинално, ново и неупотребявано.
2. Доставеното оборудване за обособяване на лаборатория за микробиология трябва да бъде предадено в работещ вид.
3. Доставеното оборудване за обособяване на лаборатория за микробиология трябва да бъде доставено със собствен транспорт.
4. Окончателният резултат от изпълнението на поръчката, както и цялата първична и междинна документация и носители на информация са собственост на Възложителя, който определя мястото и начина на съхраняването й.
5. Срокът на гаранционна поддръжка следва да е общ за оборудване за обособяване на лаборатория за микробиология и да е минимум 12 (дванадесет) месеца, считано от датата на подписване на финален приемо-предавателен протокол.
6. В случай, че се установи скрит недостатък, повреда, дефект или проблем (за който Изпълнителят е бил уведомен) в рамките на срока на гаранционна поддръжка, Изпълнителят е длъжен да отстрани или замени некачественото оборудване или частта от него с ново със същите или по-добри технически параметри, ако недостатъкът го прави негодно за използване по предназначение. Всички разходи по замяната са за сметка на Изпълнителя.
7. В случай на причиняване на вреда на Възложителя поради причина, дължаща се на доставено некачествено оборудване (като отклонението от качеството е констатирано при употребата), Изпълнителят се задължава за своя сметка да възстанови причинената вреда.
8. При възникнал проблем, изискваните от Възложителя срокове, са както следва:

* за реакция – 24 (двадесет и четири) часа от уведомяването за възникнал проблем
* за отстраняване на проблема – до 5 (пет) работни дни.

**Приемане на изпълнението:**

Доставката на оборудване за обособяване на лаборатория за микробиология се удостоверява с подписване на приемо-предавателен протокол, удостоверяващ приемането на доставката без забележки. Приемо-предавателният протокол съдържа основанието за съставянето му (номер на договора) и съдържанието на доставеното оборудване за обособяване на лаборатория за микробиология. Проектът на приемо-предавателен протокол се изготвя от Възложителя.

Изпълнението на доставката може да не бъде прието изцяло, когато са налице некачествено и/или лошо изпълнение на отделни задължения по договора от страна на Изпълнителя. В случаите, когато Възложителят установи скрити недостатъци и дефекти на доставеното оборудване или част от него, той има право да иска от Изпълнителя да бъде съставен констативен протокол. В този случай Изпълнителят е длъжен да замени за своя сметка некачественото оборудване или частта от него с качественo такoвa, в срок определен в констативния протокол. Процедурата се повтаря до пълното и окончателно приемане на оборудване за обособяване на лаборатория за микробиология.

След монтаж и въвеждане в експлоатация на оборудване за обособяване на лаборатория за микробиология се подписва финален приемо-предавателен протокол и се предоставя гаранционна карта с общ срок за оборудване за обособяване на лаборатория за микробиология.

Плащането се извършва в срок до 30 (тридесет) дни по банков път въз основа на подписан финален приемо-предавателен протокол и след представяне на оригинална фактура, притежаваща всички реквизити съгласно Закона за счетоводството.

Срокът за извършване на плащане започва да тече от датата на представяне на последния горепосочен документ.

Възложителят дължи плащане само за действително изпълнени и приети доставка, монтаж и въвеждане в експлоатация.

В случай на сключени договори с подизпълнители се представят документите по чл.66, ал.4-ал.9 от ЗОП.

**III. КРИТЕРИИ ЗА ПОДБОР**

**1.** При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**2.** Когато участник е чуждестранно лице той представя съответен еквивалент на изискващите се документи за доказване на критериите за подбор съгласно законодателството на държавата, в която е установен.

**3.** Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**4.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**5.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**6.** Възложителят изисква от участника да замени посоченото от него трето лице, ако то не отговаря на някое от условията по т.4.

**7.** Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т.3 и т.5.

**8.** Когато участника ползва подизпълнители последните трябва да отговарят на съответните критерии за подбор съобразно вида и дела от поръчката, който ще изпълняват.

**9.** Технически и професионални способности:

Участниците трябва да притежават опит в извършване на включените в предмета на поръчката дейности, като през последните три години, считано от датата на подаване на оферти в настоящата процедура са изпълнили поне една дейност с предмет и обем, идентичен или сходен с предмета на настоящата поръчка.

*Като дейност с идентичен или сходен предмет, Възложителя ще приеме дейност/и по доставка на консумативи за микробиология, лабораторно оборудване и стъклария.*

За доказване на изискването, участникът представя списък на доставките, които са идентични или сходни с предмета на поръчката, изпълнени през последните 3 (три) години, считано от датата на подаване на офертата, с посочване на стойностите, датите и получателите. Списъкът се попълва по приложения към документацията за обществена поръчка образец – Единен европейски документ за обществени поръчки (ЕЕДОП) (част IV, буква В, т. 1б).

За доказване на съответствието с горе описаното изискване в случаите по чл.67, ал.5 и ал.6 от ЗОП, участниците представят документи, чрез които се доказва информацията, посочена в ЕЕДОП.

# IV. ПРОГНОЗНА СТОЙНОСТ

**1.** Прогнозната стойност на поръчката е 69 995,00 лева без включен ДДС.

Участник, чието ценово предложение надхвърля посочената прогнозна стойност се отстранява от участие в поръчката.

**2.** Финансирането на тази обществена поръчка е в съответствие с Договор за предоставяне на безвъзмездна финансова помощ (ДБФП) № Д-33-62/13.07.2015 сключен между Бенефициент ВВМУ „Н.Й.Вапцаров” и Програмния оператор МОСВ по проект по програма BG02 „Интегрирано управление на морските и вътрешните води“ съфинансирана от Финансовия механизъм на Европейското икономическо пространство 2009-2014г.

**3.** Предложенaтa от участниците ценa за изпълнение на поръчката трябва да e съобразенa с финансовия ресурс, който Възложителят може да осигури, а именно да е в рамките на допустимите разходи по горепосочения проект.

**4.** Цената на поръчката включва всички разходи за качественото изпълнение на дейностите, предмет на обществената поръчка, в описания вид, обхват и срок, включително доставка във ВВМУ „Н.Й.Вапцаров“ - гр. Варна, ул. „Васил Друмев” №73 както и опаковка, транспорт, консумативи, такси, наем, трудови възнаграждения на персонала, който ще изпълнява поръчката и други разходи, които участникът предвижда да направи във връзка с изпълнението на обществената поръчка и гаранционна поддръжка (поправка на повреди, профилактика и контрол на качеството, съгласно инструкциите на производителя).

# V. СРОК ЗА ИЗПЪЛНЕНИЕ НА ПОРЪЧКА

Срокът на изпълнение на настоящата обществена поръчка е до 30 (тридесет) календарни дни, считано от датата на сключване на договора, но не по-късно от 28.04.2017г.

Срокът на гаранционна поддръжка следва да е общ за оборудване за обособяване на лаборатория за микробиология и да е минимум 12 (дванадесет) месеца, считано от датата на подписване на финален приемо-предавателен протокол.

# VI. МЯСТО НА ИЗПЪЛНЕНИЕ НА ПОРЪЧКАТА

# Място за изпълнение на настоящaта обществена поръчка e ВВМУ „Н.Й.Вапцаров”, гр. Варна, ул. „Васил Друмев” №73.

# VII. НАЧИН НА ПЛАЩАНЕ

**1.** По настоящата обществена поръчка не се предвиждат авансово и междинно/и плащания.

**2.** Плащанията по договора ще се извършват по следната схема:

* финално плащане - в размер на 100% от цената на оборудване за обособяване на лаборатория за микробиология след подписване на финален приемо-предавателен протокол.

**3.** Плащанията ще се извършват по банков път по предоставена от Изпълнителя и посочена в договора банкова сметка.

Възложителят дължи плащане само за действително извършени и одобрени разходи за изпълнение предмета на съответния договор.

# IX. КРИТЕРИЙ ЗА ОЦЕНКА И КЛАСИРАНЕ НА ОФЕРТИТЕ НА УЧАСТНИЦИТЕ

**1.** Настоящата обществена поръчка се възлага въз основа на икономически най-изгодна оферта **с критерий за възлагане „най-ниска цена”**. Критерият „най-ниска цена” се прилага за оценка на офертите, които съответстват на предварително обявените от възложителя условия и са подадени от участници, за които не са налице обстоятелствата по чл. 54 ал.1, т.1-т.5 и т.7 от ЗОП.

**2.** Класиране на офертите на участниците:

* Класирането на участниците се извършва във възходящ ред, като на първо място се класира офертата с предложена най-ниска цена без включен ДДС на ценовото предложение.
* Участникът, класиран от комисията на първо място, се предлага за изпълнител на поръчката.
* При предложена една и съща най-ниска цена от двама или повече участници, комисията провежда публично жребий за определяне на изпълнител между класираните на първо място оферти, съгласно чл. 58, ал. 3 от ППЗОП.

# X. УСЛОВИЯ ЗА УЧАСТИЕ

**1.** За изпълнение на обществената поръчка може да подаде оферта всяко българско или чуждестранно физическо или юридическо лице или техни обединения, както и всяко друго образувание, което има право да извършва доставка съгласно законодателството на държавата, в която то е установено.

**2.** Лице, което участва в обединение или друго образувание, или е дало съгласие и фигурира като подизпълнител в офертата на друг участник, не може да представи самостоятелна оферта. Едно физическо или юридическо лице може да участва само в едно обединение. Свързани лица немогат да бъдат самостоятелни участници в настоящата процедура.

**3.** Офертите следва да отговарят на изискванията, посочени в настоящата информация и да бъдат оформени по приложените към нея образци.

**4.** Особености по отношение на участник‐клон на чуждестранно лице.

В случай, че участникът е клон на чуждестранно лице и за участието си в обществената поръчка се позовава на ресурсите на търговеца, съгласно чл. 36, ал. 2 от ППЗОП, трябва да представи доказателства, че при изпълнение на поръчката ще има на разположение тези ресурси. Участниците не са ограничени относно вида на тези доказателства – например договори, декларации и други, но същите следва да бъдат в оригинал или заверен препис с печат „Вярно с оригинал”.

**5.** Особености по отношение на участник ‐ обединение, което не е юридическо лице.

В случай, че участникът е обединение, което не е юридическо лице, Възложителят поставя условие обединението да определи партньор, който да го представлява за целите на обществената поръчка и уговаряне на солидарна отговорност на членовете на обединението за изпълнението на поръчката. Участниците не са ограничени относно вида на документа, който ще представят в изпълнение на условието. Документът може да бъде заверено копие, но от него да е видно:

* правното основание за създаването на обединението
* правата и задълженията на участниците в обединението, включително определения партньор, който да представлява обединението за целите на настоящата поръчка
* разпределението на отговорността между членовете на обединението и дейностите, които ще изпълнява всеки член от обединението в настоящата поръчка
* клаузи за солидарната отговорност на членовете на обединението за изпълнение на договора за обществената поръчка.

**6.** Особености при използване на капацитета на трети лица.

Участниците могат да използват капацитета на трети лица, като докажат, че разполагат с техни ресурси. За целта се представя документ за поетите от третите лица задължения. Третите лица трябва да отговарят на критериите за подбор, за доказването на които участникът се позовава на тях и по отношение на тях да не са налице основанията за отстраняване от процедурата. Третите лица представят попълнен и подписан Единен европейски документ за обществени поръчки (ЕЕДОП).

**7.** Особености при използване на подизпълнители.

Участниците могат да използват подизпълнители, като посочат в предложението за изпълнение на поръчката подизпълнителите и дела от поръчката, който те ще изпълняват. Подизпълнителите трябва да отговарят на критериите за подбор, за дела от предмета на поръчката, който ще изпълняват и по отношение на тях трябва да не са налице основанията за отстраняване от процедурата. Подизпълнителите представят попълнен и подписан ЕЕДОП.

**8.** Всеки участник има право да представи само една оферта.

**9.** Не се допускат варианти на офертата. При наличие на варианти на офертата, същата не се разглежда и се отстранява от по‐нататъшно участие.

**10.** Участниците могат да участват в процедурата чрез законните си представители или чрез изрично упълномощено лице. Един пълномощник не може да представлява повече от един участник. Пълномощното следва изрично да посочва кои документи е оправомощен да подписва пълномощникът, ако такива пълномощия се предвиждат.

**11.** От участие в процедурата се отстранява участник, при който са налице обстоятелствата по чл.54 ал.1, т.1-т.5 и т.7 от ЗОП. **Съответствието си с това изискване участниците удостоверяват като попълват информацията в част III, буква „В” в ЕЕДОП.**

**12.** Не се допускат до разглеждане техническите предложения и оферти на участниците, които не отговарят на изискванията за лично състояние и критериите за подбор.

**13.** Възложителят отстранява от участие в процедурата за възлагане на обществена поръчка участник, който е регистрирано дружество в юрисдикция с преференциален данъчен режим, и/или е свързано лицe с дружество, регистрирано в юрисдикция с преференциален данъчен режим и/или е част от гражданско дружество/консорциум – участник в настоящата процедура, в което участва дружество, регистрирано в юрисдикция с преференциален данъчен режим по смисъла на Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСТЛТДС), освен ако попада в изключенията на чл. 4 от този закон. **Съответствието си с това изискване участниците удостоверяват като попълват информацията в част III, буква „Г” от ЕЕДОП.**

# XI. КОМУНИКАЦИЯ МЕЖДУ ВЪЗЛОЖИТЕЛЯ И ИЗПЪЛНИТЕЛЯ

**1.** Възложителят може да определи свои упълномощени представители по договора за координация и контрол на изпълнение на договора, както и за оперативен контакт с Изпълнителя.

**2.** Изпълнителят трябва да посочи лица за контакт с конкретни телефонни номера - фиксиран и мобилен, и електронна поща, които ще се ползват за комуникация с Възложителя.

**XII. СРОК НА ВАЛИДНОСТ НА ОФЕРТИТЕ**

**1.** Срокът на валидност на офертите е **до 28.04.2017г.**

**2.** Срок на валидност на офертата е времето, през което участниците са обвързани с условията на представените от тях оферти.

**3.** Възложителят си запазва правото да изиска от допуснатите участници да удължат срока на валидност на офертите си до момента на сключване на договора за обществена поръчка.

## Забележка: Оферта с по-кратък срок на валидност няма да бъде разглеждана и оценявана от Възложителя.

**XIII. ПОДГОТОВКА НА ОФЕРТАТА**

**1.** При изготвяне на офертата всеки участник трябва да се придържа точно към условията, обявени от Възложителя, свързани с обществената поръчка.

**2.** Поставянето от страна на участника на условия и изисквания, които не отговарят на обявените в обществената поръчка, води до отстраняване на този участник.

**3.** Офертите следва да отговарят на изискванията, посочени в настоящaта информация и да бъдат оформени по приложените към нея образци и приложения.

**4.** Офертата се представя в писмен вид на хартиен носител.

**5.** Всички документи в офертата трябва да бъдат на български език. Ако в офертата са включени документи на чужд език, те следва да са придружени с превод на български език.

**6.** Когато участникът в процедурата е чуждестранно юридическо лице или техни обединения, офертата се подава на български език и изискуеми документи, които са на чужд език, се представят и в превод.

**7.** Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с гриф „Вярно с оригинала” и с подписа на лицето/та, представляващо/и участника.

**8.** Офертата трябва да бъде подписана от законния представител на участника съгласно търговската му регистрация или от надлежно упълномощено от него лице с нотариално заверено пълномощно.

**9.** Всички разходи по подготовката и представянето на офертата са за сметка на участниците в процедурата. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.

**10.** Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от Възложителя.

**11.** При писмено искане, направено до три дни преди изтичането на срока за получаване на оферти, Възложителят най-късно на следващия работен ден ще публикува на интернет адрес: <http://pp.naval-acad.bg/> в раздел „Профила на купувача” писмени разяснения по условията на обществената поръчка.

**12.** Офертата се представя в запечатан, непрозрачен и с ненарушена цялост плик от участника или от упълномощен от него представител ‐ лично или по пощата с препоръчано писмо с обратна разписка, или чрез куриерска служба. Пликът се надписва по следния начин:

**ПОДАТЕЛ:**

**ОФЕРТА**

*за участие в процедура за възлагане чрез обява за събиране на оферти на обществена поръчка с предмет:*

***„Доставка, монтаж, въвеждане в експлоатация и гаранционна поддръжка на оборудване за обособяване на******лаборатория за микробиология”***

**ДА НЕ СЕ ОТВАРЯ ПРЕДИ РАЗГЛЕЖДАНЕ ОТ КОМИСИЯТА**

**ЗА ОЦЕНЯВАНЕ И КЛАСИРАНЕ!**

**ПОЛУЧАТЕЛ:**

**ВВМУ „Н.Й.Вапцаров”**

гр. Варна 9026, ул. Васил Друмев №73

**Върху плика (в горния ляв ъгъл) участникът посочва наименование, пълен и точен адрес за кореспонденция, телефон и по възможност факс и електронен адрес.**

**ХIV. СЪДЪРЖАНИЕ НА ОФЕРТАТА**

В запечатаната непрозрачна опаковка, участникът следва да представи следните документи и образци:

**1.** Опис на документите и информацията, съдържаща се в офертата, подписан от представляващия участника. Описът се поставя като първи начален документ в предложението на участника.

**2.** Документи за личното състояние на участника и в съответствие с критериите за подбор – попълнен, подписан и подпечатан ЕЕДОП ***(образец №1)***;

Указания за представяне на ЕЕДОП:

* в ЕЕДОП се предоставя информацията, изисквана от Възложителя, и се посочват данни относно публичните регистри, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация
* участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП. В случай на различие в декларираните обстоятелства, свързани с личното състояние или при необходимост от защита на личните данни, се попълва отделен ЕЕДОП за всяко или за някое от лицата по чл. 40, ал. 1 от ППЗОП. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява участника (икономическия оператор)
* участник (икономически оператор), който участва самостоятелно, но ще ползва капацитета на едно или повече трети лица, по отношение на критериите за подбор, представя отделен ЕЕДОП за всяко едно от третите лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Участникът (икономически оператор) попълва Раздел В „Информация относно използването на капацитета на други субекти” на част ІІ от ЕЕДОП. Ако полето е попълнено с „Да” се представя ЕЕДОП надлежно попълнен и подписан от лицата по чл. 40, ал. 1 от ППЗОП, за третите лица. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване
* участник (икономически оператор), който участва самостоятелно, но ще ползва един или повече подизпълнители, представя попълнен отделен ЕЕДОП за всеки един от подизпълнителите. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът (икономически оператор) попълва Раздел Г „Информация за подизпълнители, чийто капацитет икономическият оператор няма да използва” на част ІІ от ЕЕДОП. Ако полето е попълнено с „Да” се представя ЕЕДОП за всеки подизпълнител надлежно попълнен и подписан от лицата по чл. 40, ал. 1 ППЗОП. В ЕЕДОП подизпълнителят/лите посочват информацията, изисквана съгласно раздел А и Б от част ІІ и попълват част ІІІ „Основания за изключване”
* При подаване на офертата участниците декларират в част III, буква „Г”, първи ред, дясна колона на ЕЕДОП липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, като маркират отговор „не” и възпроизвеждат следния текст: „Представляваното от мен дружество по смисъла на § 1, т. 1 от ДР на ЗИФОДРЮПДРС:
* Е регистрирано/Не е регистрирано (възпроизвежда се релевантният текст) в юрисдикция с преференциален данъчен режим по смисъла на § 1, т. 64 от Допълнителните разпоредби на Закона за корпоративното подоходно облагане. Юрисдикцията с преференциален данъчен режим е ...... /попълва се в случай на регистрация в такава юрисдикция/
* Е свързано/Не е свързано (възпроизвежда се релевантният текст) лице по смисъла на § 1 от Допълнителните разпоредби на Търговския закон с дружества, регистрирани в юрисдикция с преференциален данъчен режим.
* Попада в изключението на чл. 4, т…. от ЗИФОДРЮПДРС.

/възпроизвежда се, ако дружеството е регистрирано в юрисдикция с преференциален данъчен режим или е свързано с лица, регистрирани в юрисдикции с преференциален данъчен режим/

* запознат съм с правомощията на Възложителя по чл. 6, ал. 4 от ЗИФОДРЮПДРС и § 7,ал. 2 от Заключителните разпоредби на ЗИФОДРЮПДРС”.

**3.** Документ за упълномощаване, когато лицето, което подава офертата, не е законният представител на участника.

Документът за упълномощаване се представя, когато офертата или някой документ от нея не е подписан от управляващия и представляващ участника, съгласно актуалната му регистрация, а от изрично упълномощен негов представител. Същият следва да съдържа всички данни на лицата – упълномощен и упълномощител, както и изрично изявление, че пълномощникът има право да подпише офертата или отделни документни от нея.

Документът за упълномощаване следва да бъде с нотариална заверка на подписа за лицето, подписващо офертата ‐ (в оригинал или заверен от участника препис).

**4.** Техническо предложение ***(образец № 2)*** с приложения ***(прил. 1, 2, 3)***

## Забележка: Оферта на участник, която не съдържа Техническо предложение или то не отговаря на обявените условия на поръчката няма да бъде разглеждана и оценявана от Възложителя.

Участник, който не представи Техническо предложение или то не отговаря на обявените условия на поръчката ще бъде отстранен от участие в процедурата по възлагане на обществената поръчка на основание чл. 107, т. 2, б. „а” от ЗОП.

Техническо предложение ***(образец №2)*** и приложенията към него се попълват от участника в съответствие с техническата спецификация и изискванията на Възложителя. Техническото предложение съдържа:

**а)** документ за упълномощаване, когато лицето, което подава офертата, не е законният представител на участника *(****приложение №2*** *към Техническо предложение* ***(образец №2)****)*

**б)** потвърждаване на срока за изпълнение на поръчката и срока за гаранционна поддръжка

**в)** деклариране на съгласие за срока на валидност на офертата

**г)** деклариране на съгласие с клаузите на приложения проект на договор

**д)** деклариране, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд

**е)** предложение за изпълнение на поръчката в съответствие с техническите спецификации и изискванията на Възложителя. Участникът попълва Таблица 1 и Таблица 2 от Техническо предложение ***(образец №2)***

Участникът следва по приложения образец да декларира обстоятелствата по буква „б”, „в”, „г”, „д” и представя предложение за изпълнение на поръчката в съответствие с техническите спецификации и изискванията на Възложителя по „буква „е”.

**ж)** Участникът задължително прилага: техническа брошура и/или линк/ове от интернет страницата на производителя като посочва пълния адрес на интернет страницата на производителя, където е публикувано предлаганото оборудване *(****приложение №3*** *към Техническо предложение* ***(образец №2)****).*

**з)** Участникът попълва декларация (***приложение №1***към Техническо предложение ***(образец №2))*** по чл.102, ал.1 от ЗОП, в случай че е приложимо.

**5.** Ценово предложение ***(образец №3)***.

Ценовото предложение следва да бъде подписано от представляващия участника или от надлежно упълномощено от него лице с нотариално заверено пълномощно.

***Забележка:*** Участник, който не представи Ценово предложение или то не отговаря на обявените условия на поръчката, или надвишава определената прогнозна стойност, ще бъде отстранен от участие в процедурата по възлагане на обществената поръчка на основание чл. 107, т. 2, б. „а” от ЗОП

Отговорност за евентуално допуснати грешки или пропуски в изчисленията на предложените цени носи единствено участникът в поръчката.

Цените следва да бъдат посочени в български лева без включен ДДС и съответно с включен ДДС с думи и цифри.

В ценовото предложение трябва да бъдат включени всички разходи за опаковка, транспорт, консумативи, такси, наем, трудови възнаграждения на персонала, който ще изпълнява поръчката и други разходи, които участникът предвижда да направи във връзка с изпълнението на обществената поръчка и гаранционна поддръжка (поправка на повреди, профилактика и контрол на качеството, съгласно инструкциите на производителя).

**ХV. ОТВАРЯНЕ НА ПОДАДЕНИТЕ ОФЕРТИ**

Отварянето на офертите ще се извърши на 12.04.2017г. при условията на чл. 97, ал. 3 в сградата на ВВМУ „Н.Й.Вапцаров” с адрес: гр. Варна, ул. „Васил Друмев” №73.

# ХVI. СКЛЮЧВАНЕ НА ДОГОВОР

Възложителят сключва писмен договор за възлагане на поръчката с класирания на първо място участник като преди подписване на договора определеният за изпълнител участник е длъжен да представи документи, издадени от компетентен орган, за удостоверяване липсата на обстоятелствата по чл. 54, ал. 1, т. 1, т. 2 и т. 3 от ЗОП.

В случай, че определеният за изпълнител участник е неперсонифицирано обединение на физически и/или юридически лица, договорът се сключва след като Изпълнителя представи заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Възложителят може да предложи сключване на договор с участника, класиран на второ място, когато класираният на първо място участник:

* откаже да сключи договор;
* не представи някой от документите за удостоверяване липса на обстоятелства по чл. 54, ал. 1, т. 1, т. 2 и т. 3 от ЗОП;

# XVII. ДРУГИ УСЛОВИЯ

# 1. По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на закона за обществените поръчки.

# 2. Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

# 2.1. Относно задълженията, свързани с данъци и осигуровки - Национална агенция по приходите:

# Информационен телефон на НАП ‐ 0700 18 700

# Интернет адрес: http://www.nap.bg

# 2.2. Относно задълженията, опазване на околната среда - Министерство на околната среда и водите:

# Информационен център на МОСВ - работи за посетители всеки работен ден от 14.00 до 17.00ч.

# гр. София 1000, ул. „Княгиня Мария Луиза” № 22, Телефон: 02/ 940 62 37

# Интернет адрес: http://www.moew.government.bg

# 2.3. Относно задълженията, закрила на заетостта и условията на труд - Министерство на труда и социалната политика:

# Интернет адрес: http://www.mlsp.government.bg

# гр. София 1051, ул. Триадица №2, Телефон: 02/8119 443.

# ПРИЛОЖЕНИЯ:

Техническа спецификация на Възложителя

**Образец № 1** – Единен европейски документ за обществени поръчки (ЕЕДОП)

**Образец № 2** – Техническо предложение с приложения:

**Приложение №1** – Декларация по чл.102, ал.1 ЗОП (ако е приложимо)

**Приложение №2** – Документ за упълномощаване, когато лицето, което подава офертата, не е законният представител на участника

**Приложение №3** – Мостри, описание и/или снимки на стоките, които ще се доставят, когато е приложимо

**Образец № 3** - Ценово предложение

**Образец № 4** – Проект на договор